Florencia

**Florencia** (*Firenze* en italiano) ye una ciudat situata en o centro d'a Toscana, en o nord-este d'Italia, sobre o río Arno y con una población de 377.207 habitants (2013). Ye a capital d'a Toscana y d'a ciudat metropolitana de Florencia.

Fa parte d'a Organización d'as Ciudaz d'o Patrimonio d'a Humanidat.

## Toponimia
En os "Libros de Collidas d'as Cheneralidaz d'o Reino d'Aragón", correspondients a os anyos centrals d'o sieglo XV, se puet trobar tamién documentos escritos en diferents ciudaz aragonesas a on apareixe escrito *Florencia* y *Florença*, en referencia a os teixius y monedas provenients d'ista ciudat.

## Historia
Dende os suyos remotos oríchens etruscos dica l'anyo 1000, estió una aldeya agricola, parte de l'Imperio Romano, d'o Reino Ostrogodo d'Italia y parte d'o marquesau d'o Sacro Imperio Romano Chermanico.

A partir d'os sieglos XI y XII as cosas cambeyoron: a ciudat, encara que pertubada por as riotas populars y por as luitas entre os güelfos y os chibelins, s'enriquexió y cobró cada vegada mas importancia. En o sieglo XII encomenzó o periodo cumunal y amanixioron os primers gremios d'o gotico, d'a escuela de Giotto di Bondone y d'a escuela internacional, de Boccaccio y d'o suyo *[[Decamerón]]*. Estió un periodo economico muito duro por a peste de 1348, en a que a ciudat perdió 25.000 habitants.

En 1434 prencipió, con Cosme o Viello, o gubierno d'a familia Medicis, mecenas con os que Florencia se convertió en a capital toscana y en o centro mundial de l'arte, a cultura y as finanzas. A familia Medicis rechiría os destins d'a ciudat mientres os periodos (1434-1494, 1512-1527, 1530-1737), anyos en os que a ciudat estió a cuna d'o Renaiximiento.

## Climatolochía
Climatolochía de Florencia:

## Patrimonio arquitectonico
Construyida en un asentamiento etrusco, ye una ciudat conoixida a livel mundial per lo suyo patrimonio artistico y arquitectonico estando la ciudat simbolo d'o Renaiximiento que ye o estilo artistico mas extendiu en a ciudat. Florencia desempenyó un papel economico y cultural preponderant en os sieglos XV y XVI baixo lo gubierno d'os Médicis que propició o desarrollo arquitectonico dende a segunda metat d'o Sieglo XIV. En iste periodo d'uns seicientos anyos de creyatividat podieron treballar artistas y chenios como Giotto, Brunelleschi, Botticelli y Michelangelo entre d'atros que han deixau la suya impronta dende o sieglo XIII en edificios como a Seu de Santa María d'o Fiore y la Santa Cruz, lo Palacio d'os Uffizi y lo Palacio Pitti, entre atros monumentos.

Lo suyo centro historico estió declarau Patrimonio d'a Humanidat per la Unesco en 1982.

### Galería d'imáchens

Imachen:Florence Duomo from Michelangelo hill.jpg| Seu de Santa Maria del Fiore.
Imachen:Palazzo Vecchio by nigth.jpg| *[[Palazzo Vecchio]]*.
Imachen:Ponte Vecchio Firenze.jpg|*[[Ponte Vecchio]]*.
Imachen:Cityscape of Florence in the Night.jpg| A *Piazzale Michelangelo* de nuei.
Imachen:Palazzo Pitti Florence.jpg| *[[Palazzo Pitti]]*.
Imachen:Vechio Ponte Santa Trinita with the Oltrarno district.jpg| *[[Ponte Santa Trinita]]*.
Imachen:Florence Cathedral seen from Piazzale Michelangelo night dllu.jpg|Cupola de Brunelleschi dende o cerro de Michelangelo. 


## Esporte
### Instalacions esportivas
D'entre as instalacions esportivas d'a ciudat destacan o Estadio Artemio Franchi de propiedad municipal y a on chuga o principal equipo de fútbol d'a ciudat y a ormino a selección de rugby italiana. Lo Centro Tecnico Federale di Coverciano, en el barrio de Coverciano, ye lo prencipal campo d'entrenamiento d'a selección nacional de fútbol italiana, y lo departamento tecnico d'a Federación Italiana de Futbol.

### Competicions esportivas
Florencia fue a seu d'o Campionato Mundial de Ciclismo en Rota en a suya edición de 2013.

### Entidats esportivas
A entidat esportiva mas conoixida ye  a ACF Fiorentina o club de futbol mas popular d'a ciudat. Participa en a Serie A, la prencipal categoría d'o futbol nacional a suya sección femenina tamién chuga en a Serie A femenina. Tamién destaca o Rugby Club I Medicei, fruto d'a fusión d'atros d'os clubs de rugby d'a ciudat pa tornar a tener un equipo en a maxima categoría d'o país, l'equipo se mueve entre la Serie A Élite, la prencipal categoría d'o país y la segunda división.

## Referencias

## Vinclos externos
* 
 Pachina web d'o Concello de Florencia.